Saya mau tau Lelampahan dari Kunthi. Jelaskan dalam bahasa jawa

Nalika Kunthi isih mudha, dhèwèké kaparingan mantra saka Resi Durwasa supaya bisa nekakaké déwa-dewi. Sawijining dina, Kunthi nyoba ngundhang Bathara Surya.

Surya pancèn terus rawuh lan banjur ndangu apa sing dikarepaké Kunthi. Kunthi malah nyuwun supaya Surya kondur waé. Amarga Kunthi wis ngundang nanging ora ana kekarepané, Surya mènèhi anak.

Kunthi rumangsa ora butuh anak amarga isih prawan. Anak didèlèhaké ing kranjang lan dikèntiraké ing kali Aswa. Anak iku banjur tinemu déning kusir kraton Astina sing jenengé Adirata. Anak iku diparingi jeneng Karna.

Kunthi banjur dhaup klawan Pandhu, raja ing Astina nanging ora nduwé anak. Saliyané karo Kunthi, Pandhu uga dhaup karo Madrim|Madrim. Nalika Pandhu kudu urip ing alas, Kunthi ngetokaké mantrané manèh. Kunthi ngundang telung déwa lan nyuwun putra. Putra pambajeng Yudhistira||Yudhistira saka déwa Yama, keloro Bima saka Déwa Bayu, lan katelu Arjuna saka déwa Indra.

Madrim uga banjur diajari migunakaké mantra iku lan peputra kembar: Nakula lan Sadewa, saka déwa Aswin.

Putra lima mau banjur kawentar kanthi sebutan Pandhawa|Pandawa.

Sasédané Pandhu lan Dewi Madrim, Kunthi ngemong Nakula lan Sadewa, anaké Pandhu saka Dewi Madrim. Sarampungé Bharatayuddha, dhèwèké lan sadulur ipéné, Dretarastra, Gandari, lan Widura lunga tapa nganti tilar donya.